La Medalla i la Placa Josep Trueta van ser creades pel Decret 310/1997, de 9 de desembre (DOGC núm. 2578, de 13.2.1998), amb la finalitat d'honorar les persones i les entitats que s'hagin destacat de manera significativa pels serveis prestats amb vista al progrés i la millora de la sanitat.
A proposta del conseller de Salut i d'acord amb el Govern,
Atorgar la Medalla Josep Trueta a les persones següents:
Doctor en medicina per la Universitat de Barcelona i especialista a l'àmbit de la nefrologia, ha estat cap de la Unitat de Diàlisi de l'Hospital del Mar i de l'Hospital de l'Esperança, membre del Consell de Direcció de l'Institut Municipal d'Investigació Mèdica i del Consell Rector del Parc de Salut Mar, i professor titular de nefrologia a la Universitat Autònoma de Barcelona.
És president executiu del Grup Med, des d'on ha liderat iniciatives que promouen la modernització i la millora de les eines i les formes de treball professional, com la signatura digital dels professionals sanitaris, que permet el funcionament generalitzat de la recepta electrònica i l'accés a la història clínica electrònica, i iniciatives com la posada en marxa des dels anys noranta del sistema integral d'assegurament de la responsabilitat professional dels metges i dels centres sanitaris de Catalunya.
Va ser director general de Recursos Humans, Econòmics i Pressupostaris del Ministeri de Sanitat i Consum i també redactor i impulsor de la Llei d'ordenació de les professions sanitàries.
Va ser fundador de la Societat Espanyola d'Investigació Òssia i Metabolisme Mineral i vicepresident del Col·legi de Metges de Barcelona.
Ha escrit més de cent quaranta articles científics, especialment en el camp de les patologies metabòliques dels ossos.
Llicenciat en medicina per la Universitat de Barcelona, va realitzar l'especialització en ginecologia i obstetrícia a Barcelona i al Regne Unit, França i Àustria, i posteriorment es va doctorar.
És acadèmic de la Reial Acadèmia de Medicina de Catalunya, membre actiu fundador del cos facultatiu de l'Hospital Universitari Quirón Dexeus, cap del Departament d'Obstetrícia, Ginecologia i Reproducció del mateix centre, director de la Càtedra d'Investigació en Obstetrícia i Ginecologia de l'Hospital Universitari Quirón Dexeus de la Universitat Autònoma de Barcelona i membre del comitè editorial de diverses revistes científiques nacionals i internacionals.
És president d'honor de la Societat Espanyola de Fertilitat, membre de la Societat Francesa d'Esterilitat, de la Societat Americana de Fertilitat, del Comitè Executiu de la Societat Internacional d'Endocrinologia Ginecològica (ISGE) i membre honorari de la Societat Argentina d'Esterilitat i Fertilitat.
Llicenciada en farmàcia per la Universitat de Barcelona, va ser professora de química i biologia de l'Institut Maragall de Barcelona i, posteriorment, va accedir al cos d'inspectors farmacèutics municipals.
Va ser inspectora farmacèutica municipal del partit farmacèutic als municipis del Perelló i l'Ampolla.
Actualment és titular d'una oficina de farmàcia al Perelló, la qual va participar en la prova pilot de la posada en marxa de la targeta sanitària individual.
Va participar en el Pla de salut de les Terres de l'Ebre, va ser membre de la Junta de Govern del Col·legi de Farmacèutics de Tarragona com a vocal d'inspectors farmacèutics municipals.
Va rebre la Insígnia d'Or del Col·legi Oficial de Farmacèutics de Tarragona per la trajectòria professional i fidelitat demostrada al llarg de cinquanta anys de col·legiació.
Llicenciat en medicina i cirurgia per la Universitat de Barcelona, es va doctorar amb l'especialització de genètica molecular del carcinoma de l'endometri a la mateixa Universitat.
Va ser investigador postdoctoral i associat a la Facultat de Medicina de la Universitat Johns Hopkins (Baltimore, EUA), on va estudiar la metilació de l'ADN i la seva relació amb el càncer en les persones.
Va liderar el Laboratori d'Epigenètica del Càncer del Centre Nacional d'Investigacions Oncològiques i és el director del Programa d'Epigenètica i Biologia del Càncer de l'Institut d'Investigació Biomèdica de Bellvitge a Barcelona, així com professor de genètica de la Universitat de Barcelona i investigador de la Institució Catalana de Recerca i Estudis Avançats.
Ha rebut nombrosos reconeixements que inclouen el Premi a la Innovació de l'Estat de Massachussets, Premi Josef Steiner a la Recerca del Càncer, Premi d'Investigació Fundació Lilly, Premi de la Cimera Mundial de la Salud, Premi Rei Jaume i, Premi Severo Ochoa d'Investigació Biomèdica de la Fundació Ferrer, Premi Vanguàrdia de la Ciència i Premi Nacional d'Oncologia Fundació Echevarne.
Josep Fàbregas i Poveda (a títol pòstum)
Llicenciat en medicina i cirurgia per la Universitat de Barcelona i especialista en psiquiatria, va ser metge adjunt del Departament de Psiquiatria de l'Hospital Clínic de Barcelona i professor de l'Escola Universitària de Psiquiatria de la Facultat de Medicina de la Universitat de Barcelona.
Va crear el primer hospital de dia a Barcelona, l'Hospital de Dia CPB, i arran d'axiò posteriorment es va constituir el Grup CPB Serveis Salut Mental, que actualment gestiona un conjunt de catorze recursos sanitaris i cinc recursos socials concertats.
Va ser director general de la Clínica Galatea i va impulsar un projecte de col·laboració amb l'Hospital de la Santa Creu i Sant Pau de Barcelona que va culminar amb la creació del programa pioner a Catalunya de prevenció del suïcidi.
Va ser president de l'Associació Catalana de Salut Mental, president de Fòrum Salut Mental i membre del Consell Assessor de Salut Mental del Departament de Salut.
Llicenciat en medicina per la Universitat Autònoma de Barcelona, especialista en medicina interna i en oncologia a l'Hospital de la Santa Creu i Sant Pau de Barcelona.
És director del màster universitari de cures pal·liatives de les universitats de Barcelona i de Vic i director de la Càtedra de Cures Pal·liatives, en col·laboració amb l'Institut Català d'Oncologia i l'Organització Mundial de la Salut.
És director de l'Observatori Qualy d'Atenció Pal·liativa, que és centre col·laborador de l'Organització Mundial de la Salut per a programes públics de cures pal·liatives de l'Institut Català d'Oncologia, i director científic del Programa per a l'atenció integral a pacients amb malalties avançades i els seus familiars de l'Obra Social "la Caixa".
És president del Consell Assessor del Programa de Prevenció i Atenció a la Cronicitat del Departament de Salut i va ser nomenat màxim responsable de Cures Pal·liatives i de Llarga Durada de l'Organització Mundial de la Salut a Ginebra.
Diplomada universitària en infermeria per la Universitat de Barcelona, màster en comunicació empresarial i tecnologies digitals per la Universitat Pompeu Fabra i màster en direcció d'institucions sanitàries per la Universitat Autònoma de Barcelona.
Va iniciar la carrera professional com a infermera d'atenció primària a l'Institut Català de la Salut i va exercir diversos càrrecs de responsabilitat en aquesta institució.
És cap del Programa Pacient Expert Catalunya des de la creació, i ha participat activament en la posada en marxa del Programa de prevenció i atenció a la cronicitat de Catalunya, com a responsable de la línea estratègica de l'autoresponsabilitat dels pacients i cuidadors i foment de l'autocura.
Així mateix, és membre del Comitè Operatiu del Pla interdepartamental d'atenció i interacció social i sanitària, com a responsable de la línea estratègica relacionada amb el desenvolupament de l'atenció integrada centrada en les persones.
Ha participat en diversos fòrums i grups de treball d'àmbit nacional i internacional dirigits al disseny de polítiques i estratègies en el camp de l'autocura.
És vicepresidenta, com a representant del Departament de Salut, del Comitè Operatiu de la Xarxa d'Escoles de Salut per a Ciutadans del Ministeri de Sanitat, Serveis Socials i Igualtat.
Llicenciat en medicina i cirurgia per la Universitat de Valladolid i, posteriorment, doctorat en medicina i cirurgia per la Universitat Autònoma de Barcelona.
Va ser director de la Càtedra de Docència i Investigació en Medicina de Família de la Universitat Autònoma de Barcelona
Ha estat coordinador general del programa de formació de l'especialitat de medicina de família i comunitària de Catalunya, director de l'Àrea de Formació i Desenvolupament Professional de l'Institut d'Estudis de la Salut de la Generalitat de Catalunya i codirector del Pla d'Innovació d'Atenció Primària i Salut Comunitària del Departament de Salut.
Actualment, és tècnic de la Divisió d'Avaluació de Serveis Assistencials del Servei Català de la Salut.
És soci d'honor de la Societat Catalana i la Societat Espanyola de Medicina de Família i Comunitària i acadèmic corresponsal de la Reial Acadèmia de Medicina de Catalunya.
Va formar-se en psiquiatria infantil i juvenil a l'Asociació de Salut Mental de París i va fundar el Centre d'Higiene Mental Les Corts, que posteriorment va ser assumit per la Diputació de Barcelona, amb l'objectiu de fomentar la sectorització de l'assistència a la salut mental i la reconversió dels manicomis en unitats terapèutiques.
Va ser cap de servei a la Diputació de Barcelona, amb la missió de gestionar el Pla d'assistència psiquiàtrica i també va participar activament en el traspàs de les competències en matèria d'assistència psiquiàtrica a la Generalitat de Catalunya.
Posteriorment, va posar en marxa la Unitat de Psiquiatria de l'Àrea Integral de Salut de Barcelona Nord del Consorci Sanitari de Barcelona i, després, va ser cap del Servei de Psiquiatria de Nens i Adolescents de l'Hospital Universitari Sant Joan de Déu.
Ha estat membre electe del Consell Assessor de Salut Mental del Departament de Salut, membre de la Comissió Ministerial per a la Reforma Psiquiàtrica de l'Estat espanyol, presidenta de la Secció Colegial de Metges Psiquiatres i presidenta de la Secció Catalana de l'Associació Espanyola de Neuropsiquiatria.
Llicenciada en economia, màster en economia per l'Escola d'Econòmiques de Londres (LSE) i doctora en economia per la Universitat de Barcelona, va realitzar estudis de postgrau en salut pública a la Universitat Johns Hopkins (Baltimore, EUA) i va ser professora visitant a l'Escola de Salut Pública de la Universitat de Berkeley (Califòrnia, EUA).
És catedràtica d'economia aplicada a la Universitat de Barcelona i sòcia fundadora de l'Associació d'Economia de la Salut, i ha estat codirectora del màster en economia de la salut i gestió sanitària de la Universitat de Barcelona i la Universitat Pompeu Fabra.
Té una àmplia trajectòria d'investigació que inclou diversos treballs sobre el sector de la salut a Catalunya.
Actualment és membre del Consell Assessor de l'Agència de Salut Pública de Catalunya, membre del Consell General de Participació de l'Institut Català de la Salut i membre del Consell Assessor de l'Agència de Qualitat i Avaluació Sanitàries.
Llicenciat en medicina i cirurgia i doctorat per la Universitat Autònoma de Barcelona, i especialista en pediatria.
És cap del Servei d'Oncologia i Hematologia Pediàtrica de l'Àrea Maternoinfantil de l'Hospital Universitari Vall d'Hebron i cap del Grup de Recerca Translacional en Càncer en la Infància de l'Institut de Recerca Vall d'Hebron i membre del seu Comitè Científic.
És membre del Comitè Científic de l'Associació Espanyola Contra el Càncer a Catalunya i president del Comitè Científic de la Federació Oncològica de Catalunya.
També és membre de diverses societats científiques nacionals i internacionals, i president de la Comissió de Tumors de l'Hospital Universitari Vall d'Hebron i de la Comissió Assessora del Pla director d'oncologia de Catalunya.
També és professor associat de pediatria de la Universitat Autònoma de Barcelona.
Va ser vocal de la Junta de la Societat Catalana de Pediatria.
Va impulsar la creació del Registre estatal i el Registre català de càncer Infantil.
Ha estat president de la Societat Espanyola d'Oncologia Pediàtrica i president de la seva Fundació.
També ha estat coordinador de la Xarxa Temàtica d'Investigació de Tumors Sòlids Infantils de l'Institut de Salut Carles iii.
Llicenciat i doctor en medicina per la Universitat Autònoma de Barcelona, especialista en medicina preventiva i salut pública.
Ha treballat a l'Administració sanitària pública des de l'any 1978.
Va ser un dels primers professionals transferits a la Generalitat de Catalunya restablerta quan encara era provisional.
Actualment és funcionari del cos superior de salut pública.
Ha treballat en el Departament de Salut, on actualment coordina el Pla interdepartamental de salut pública, i ha exercit responsabilitats a l'àrea de la informació i la vigilància sanitària, en la prevenció i el control de la sida, en el foment de la formació i la recerca en salut pública i en la promoció de la salut comunitària, juntament amb l'atenció primària de salut.
També ha desenvolupat la docència en els diferents àmbits de la salut pública en diverses institucions i universitats, nacionals i internacionals.
Va ser president de la Comissió Gestora de la Societat Espanyola d'Epidemiologia, de la Societat Espanyola de Salut Pública i Administració Sanitària, i de la Societat de Salut Pública de Catalunya i de Balears.
Ha estat autor i coautor d'una trentena de llibres i de més de cent setanta-cinc articles en revistes científiques i professionals.
Va rebre el Premi a l'Excel·lència Professional del Col·legi de Metges de Barcelona i la Comanda de l'Orde Civil de Sanitat atorgada pel Ministeri de Sanitat i Consum.
Llicenciat en medicina i cirurgia i doctorat per la Universitat de Barcelona, màster en economia de la salut, màster en gestió hospitalària i de serveis sanitaris, i postdoctorat en epidemiología hospitalaria (Universitat d'Iowa, EUA).
És especialista en medicina interna i especialista en medicina preventiva i salut pública.
Ha desenvolupat la carrera assistencial a l'Hospital Clínic de Barcelona, on actualment és cap del Servei de Medicina Preventiva i director de Qualitat i Seguretat Assistencial.
Ha estat docent, secretari de la Facultat de Medicina i director de màsters a la Universitat de Barcelona.
A l'àmbit de la recerca, és professor de l'Institut de Salut Global de Barcelona i ha publicat més de cent cinquanta treballs de recerca originals, llibres o capítols de llibres i ha estat investigador en més de vint projectes de recerca competitius.
És acadèmic corresponent de la Reial Acadèmia de Medicina de Catalunya, membre de diferents consells assessors científics, consultor del Centre Europeu de Control de Malalties, membre de la Junta de Govern del Col·legi de Metges de Barcelona i president de l'Agència de Qualitat i Avaluació Sanitàries de Catalunya.
Atorgar la Medalla Josep Trueta en forma de placa a les entitats següents:
És una institució en què es concentra un dels pols més dinàmics de coneixement assistencial, docent i de recerca de Barcelona.
L'Hospital del Mar, que en constitueix l'eix principal, és un hospital general modern, universitari, actiu, investigador, amb una oferta completa de serveis assistencials i d'activitat terciària, que s'acompanya de la indispensable innovació tecnològica que garanteix el desenvolupament de les pràctiques més avançades.
Els professionals del centre participen en els projectes de reconegut prestigi nacional i internacional de l'Institut Hospital del Mar d'Investigacions Mèdiques, amb cinc grans programes d'investigació al voltant del càncer, les neurociències, els processos inflamatoris i cardiovasculars, la informàtica biomèdica i l'epidemiologia i la salut pública, i un total de vuit-cents cinquanta articles publicats en revistes indexades durant el 2014.
A més, l'Hospital del Mar és un centre universitari des de fa més de quaranta anys, que acull el campus de les ciències de la salut, on es formen diàriament més de mil quatre-cents estudiants en àmbits que van des de la formació professional tècnica sanitària fins als graus d'infermeria, medicina i ciències de la salut i la vida.
Federació Salut Mental Catalunya
La Federació Salut Mental Catalunya es va crear l'any 1996 amb la voluntat de contribuir a la millora de la qualitat de vida, la no-discriminació i la igualtat d'oportunitats de les persones amb problemes de salut mental i de les seves famílies, així com la defensa i la promoció de l'exercici ple dels seus drets en tots els àmbits de la vida.
La Federació aglutina seixanta entitats de tot Catalunya constituïdes per persones amb problemes de salut mental i els familiars i amics.
Dóna serveis a les entitats federades i a la ciutadania en general i treballa per a la inclusió social de les persones amb trastorns mentals i per la millora de les polítiques públiques dirigides a aquest col·lectiu.
La Federació és una entitat de referència en salut mental a Catalunya, que ha destacat en la representació i la defensa dels drets del conjunt de les persones amb una problemàtica de salut mental i les seves famílies, i en la promoció i l'impuls de polítiques adreçades al desplegament del model d'atenció de base comunitària, treballant per la normalització i la igualtat d'oportunitats d'aquestes persones.
Fundació Hospital de Sant Pau i Santa Tecla
Els orígens de l'Hospital de Sant Pau i Santa Tecla daten del segle xii, i és una de les institucions amb més història de la comarca del Tarragonès.
El primer hospital va ser denominat Hospital de Pobres i estava ubicat a l'actual seu del Consell Comarcal del Tarragonès.
Fa més de cinc-cents cinquanta anys, l'Hospital de Pobres i el de la ciutat es van fusionar en un de sol denominat Hospital de Sant Pau i Santa Tecla.
Amb l'entrada en vigor la Llei de fundacions de la Generalitat de Catalunya, l'Hospital va adaptar els seus Estatuts i va adoptar el nom de Fundació Hospital de Sant Pau i Santa Tecla.
A finals dels anys vuitanta, la Fundació es va integrar dins la Xarxa Hospitalària d'Utilització Pública.
La Fundació ha configurat una xarxa sanitària i social, integral i integrada, amb dispositius complementaris i de qualitat, sense ànim de lucre, respectuosa amb la seva història de compromís al servei dels ciutadans en els àmbits sanitari, de promoció i prevenció de la salut, sociosanitari, d'atenció a la dependència, d'assistència social, d'assistència a les persones amb discapacitat psíquica o física, de docència i recerca, i actualment compta amb un equip humà de més de dos mil professionals.